wannaphong/clean_thaiwikipedia huggingface dataset:
# พระราชวังหลวงเซ็นโต
ในประเทศญี่ปุ่น พระราชวังเซ็นโต (仙洞御所) ตามธรรมเนียมหมายถึงที่ประทับของอดีตจักรพรรดิ ก่อนที่อดีตจักรพรรดิอากิฮิโตะจะสละราชบัลลังก์ในปี ค.ศ. 2019 จักรพรรดิโคกากุเป็นจักรพรรดิองค์ล่าสุดที่สละราชสมบัติในปี ค.ศ. 1817 ดังนั้นโดยทั่วไปจึงหมายถึงพระราชวังเซ็นโตที่เกียวโต (京都仙洞御所)

 พระราชวังหลวงเซ็นโตเกียวโต  

พระราชวังหลวงเซ็นโต (,   เป็นสวนขนาดใหญ่ในเมืองเกียวโต ประเทศญี่ปุ่น เดิมเคยเป็นพื้นที่พระราชวังของอดีตจักรพรรดิที่เสด็จมาประทับภายหลังการสละราชบัลลังก์ ปัจจุบันบริหารงานโดยสำนักพระราชวังญี่ปุ่นและเปิดให้นักท่องเที่ยวเข้าชม

 ประวัติ 
พระราชวังเซ็นโต (Sentō Imperial Palace) สร้างเสร็จในปี ค.ศ. 1630 สำหรับเป็นที่ประทับของจักรพรรดิโกะ-มิซุโนหลังจากการสละราชบัลลังก์ พร้อมด้วยพระราชวังโอมิยะสำหรับจักรพรรดินี พระราชวังทั้งสองถูกทำลายซ้ำแล้วซ้ำเล่าด้วยไฟและสร้างขึ้นใหม่จนกระทั่งเกิดเพลิงไหม้ในปี ค.ศ. 1854 หลังจากนั้นพระราชวังเซ็นโตก็ไม่เคยถูกบูรณะขึ้นใหม่อีกเลย (อย่างไรก็ตาม พระราชวังโอมิยะสร้างขึ้นใหม่ในปี ค.ศ. 1867 และยังคงใช้เป็นที่ประทับของจักรพรรดิทุกครั้งที่เสด็จเยือนเกียวโต) ทุกวันนี้พระราชวังเซ็นโตเหลือเพียงอาคาร 2 หลังคือเรือนชงชาเซกะเทและยูชินเท สำหรับสวนที่ยอดเยี่ยมได้รับการจัดวางในปี ค.ศ. 1630 โดยศิลปินชื่อดัง โกโบริ มาซาคาซุ (โกโบริ เอ็งชู) ในตอนนี้ได้กลายเป็นสถานที่ท่องเที่ยวหลัก

 พระราชวังหลวงเซ็นโตสมัยใหม่ 
สมเด็จพระจักรพรรดิอากิฮิโตะสละราชบัลลังก์เมื่อวันที่ 30 เมษายน ค.ศ. 2019 ดังนั้นพระองค์และสมเด็จพระจักรพรรดินีมิจิโกะ จึงย้ายออกจากพระตำหนักฟูกิอาเงะซึ่งตั้งอยู่ในบริเวณพระราชวังอิมพีเรียลเมื่อวันที่ 31 มีนาคม ค.ศ. 2020 พระตำหนักฟูกิอาเงะได้รับการตั้งชื่อว่า พระราชวังหลวงเซ็นโตฟูกิอาเงะ (吹上仙洞御所, Fukiage Sentō Gosho) และจนกว่าพระตำหนักอากาซากะจะได้รับการตกแต่งใหม่เพื่อรองรับพระองค์และจักรพรรดินี พระองค์ก็ย้ายไปประทับอยู่ที่พระตำหนักทากานาวะเป็นการชั่วคราว ซึ่งได้กลายเป็น พระราชวังหลวงเซ็นโตชั่วคราว (仙洞仮御所, Sentō Kari Gosho)
# รถถังฮุมเมิล
พันเซอร์เฮาบิทซ์ ฮุมเมิล  เป็นปืนใหญ่อัตราจรของนาซีเยอรมนีในระหว่างสงครามโลกครั้งที่สอง โดยดัดแปลงด้วยการใช้ตัวถังของรถถังแพนเซอร์3 หรือแพนเซอร์4 และติดตั้งปืนโฮวิตเซอร์ 15 cm sFH 18

แหล่งอ้างอิง
Scafes, Cornel I; Scafes, Ioan I; Serbanescu, Horia Vl (2005). Trupele Blindate din Armata Romana 1919-1947. Bucuresti: Editura Oscar Print.
# สรารัตน์ แซ่จิ๋ว
การศึกษา 

ระดับมัธยมศึกษา โรงเรียนเบญจมราชูทิศ ราชบุรี
มหาวิทยาลัยกรุงเทพ คณะมนุษยศาสตร์ สาขาเอกการท่องเที่ยว 
ปัจจุบันกำลังศึกษาคณะคณะรัฐประศาสนศาสตร์ หลักสูตร การจัดการภาครัฐและภาคเอกชนมหาบัณฑิต สถาบันบัณฑิตพัฒนบริหารศาสตร์ (NIDA)

 ผลงาน 

 ละคร/ซิทคอม/ชีรีส์ 
 ปี เรื่อง รับบทเป็น        ช่อง หมายเหตุ 2556 รักนี้ผีคุ้ม ผีมะลิ ช่องเวิร์คพอยท์  นัดกับนัด ฮงจู ช่อง 9 รับเชิญ2557 ลูกพี่ลูกน้อง  รับเชิญ ระเบิดเถิดเทิง แอนนี่ ช่องเวิร์คพอยท์ Love Blood จัดรักให้ตรงกรุ๊ป ปิ้กกี้/เปี้ยก  2558 ไฟล้างไฟ เอ๋ ช่อง 3 ผู้กองเจ้าเสน่ห์ รับเชิญ 2559 บุษบาเร่ฝัน ยาย่า 2560 ขวัญใจไทยแลนด์ พะแพง ช่องเวิร์คพอยท์  ตาสัมผัสผี พยาบาลจุงกิ ช่อง โมโน 29 สมทบ2561 สภากาแฟ 4.0 แกงอ่อม  อมรินทร์ทีวี ในคืนหนาว แสงดาวยังอุ่น แก้ว ช่อง 7 2562 สองนรี จอย สุภาพบุรุษจอมโจร  มธุรสโลกันตร์ สมทรง 2563 เล่ห์บรรพกาล การ์ตูน ช่อง 3 สมทบ เพลงรักเจ้าพระยา สะคราญ ช่องวัน 31 เสียงรักในสายฝน แพรว ช่องเวิร์คพอยท์ สมทบ 2564 อุบัติร้ายอุบัติรัก หัวหอม ช่อง 3 เอชดี 2566 พระนคร 2410 เง็ก ช่องวัน 31 รับเชิญ2567นางทาสหัวทองลิ้นจี่ช่องเวิร์คพอยท์วิมานสีทอง ชมนาช่องวัน 312568แผนรักหักคานลุงเบญจวรรณช่อง 3 เอชดี

 ภาพยนตร์ 
 ปี พ.ศ. เรื่อง รับบทเป็น ช่อง หมายเหตุ 2557 ความลับนางมารร้าย ลาล่า เอ็ม เทอร์ตี้ไนน์
 อ้างอิง
# วิทยาลัยวิทยาศาสตร์การแพทย์เจ้าฟ้าจุฬาภรณ์
วิทยาลัยวิทยาศาสตร์การแพทย์เจ้าฟ้าจุฬาภรณ์ เป็นสถาบันอุดมศึกษาในกำกับของรัฐ ส่วนงานหนึ่งของราชวิทยาลัยจุฬาภรณ์ มีหน้าที่จัดการศึกษาทางด้าน แพทยศาสตร์ พยาบาลศาสตร์ สาธารณสุขศาสตร์ วิทยาศาสตร์การแพทย์ วิทยาศาสตร์สุขภาพ ทำการวิจัย และสนับสนุนให้ทำการวิจัยเพื่อสร้างองค์ความรู้ในเรื่องดังกล่าว และให้บริการในการบำบัดรักษาผู้ป่วย

 ประวัติ 
วันที่ 19 มกราคม พ.ศ. 2559 มีพระราชบัญญัติราชวิทยาลัยจุฬาภรณ์ จัดตั้ง ราชวิทยาลัยจุฬาภรณ์ ให้เป็นเป็นสถาบันการวิจัยและวิชาการชั้นสูง และจัดการศึกษาทางวิชาการและวิชาชีพด้านวิทยาศาสตร์ เทคโนโลยี สิ่งแวดล้อม การแพทย์ และการสาธารณสุข และให้มีการจัดตั้ง วิทยาลัยวิทยาศาสตร์การแพทย์เจ้าฟ้าจุฬาภรณ์ เพื่อทำหน้าที่จัดการศึกษาทางด้านแพทยศาสตร์ พยาบาลศาสตร์ สาธารณสุขศาสตร์ วิทยาศาสตร์การแพทย์ วิทยาศาสตร์สุขภาพ ทำการวิจัย และสนับสนุนให้ทำการวิจัยเพื่อสร้างองค์ความรู้ และให้บริการในการบำบัดรักษาผู้ป่วย ราชกิจจานุเบกษา,พระราชบัญญัติราชวิทยาลัยจุฬาภรณ์ พ.ศ. 2559 ,19 มกราคม พ.ศ. 2559

และวันที่ 24 สิงหาคม พ.ศ. 2559 ได้มีประกาศประกาศราชวิทยาลัยจุฬาภรณ์ เรื่อง การจัดตั้งส่วนงาน ซึ่ง วิทยาลัยวิทยาศาสตร์การแพทย์เจ้าฟ้าจุฬาภรณ์ ได้รับการสถาปนาให้เป็นส่วนงานตามประกาศนี้ ราชกิจจานุเบกษา,ประกาศราชวิทยาลัยจุฬาภรณ์ เรื่อง การจัดตั้งส่วนงาน พ.ศ. 2559,24 สิงหาคม พ.ศ. 2559

 ทำเนียบอธิการบดี  

 <span style="color:White"> วิทยาลัยวิทยาศาสตร์การแพทย์เจ้าฟ้าจุฬาภรณ์   ราชวิทยาลัยจุฬาภรณ์  รายนามอธิการบดี  วาระการดำรงตำแหน่ง 1. ศาสตราจารย์ นพ.นิธิ มหานนท์ (รักษาการ) 19 มกราคม พ.ศ. 2559 - ปัจจุบัน

 คณะวิชา  

 คณะเทคโนโลยีวิทยาศาสตร์สุขภาพ 
 หลักสูตรวิทยาศาสตรบัณฑิต สาขาวิชารังสีเทคนิค
 หลักสูตรวิทยาศาสตรบัณฑิต สาขาวิชารังสีเทคนิค (โครงการร่วม คณะสหเวชศาสตร์ มหาวิทยาลัยบูรพา)
 หลักสูตรวิทยาศาสตรบัณฑิต สาขาวิชาวิทยาศาสตร์การเคลื่อนไหวและสุขภาพ
 หลักสูตรวิทยาศาสตรมหาบัณฑิต สาขาวิชาสัทภาพการแพทย์
 หลักสูตรอบรมระยะสั้น

 สำนักวิชาการศึกษาคลินิกชั้นสูง 
ศูนย์แพทย์ภัยพิบัติและฉุกเฉินเจ้าฟ้าจุฬาภรณ์
 หลักสูตรวิทยาศาสตรบัณฑิต สาขาวิชาฉุกเฉินการแพทย์ (ต่อเนื่อง)
# สงครามกลางเมืองซูดาน
สงครามกลางเมืองซูดาน หมายถึงความขัดแย้งอย่างน้อย 3 ความขัดแย้ง:
สงครามกลางเมืองซูดานครั้งที่หนึ่ง (1955–1972)
สงครามกลางเมืองซูดานครั้งที่สอง (1983–2005)
สงครามกลางเมืองเซาท์ซูดาน (2013–2020)
นอกจากนี้อาจหมายถึงความขัดแย้งภายในอื่น ๆ ในซูดานและเซาท์ซูดาน:
การก่อความไม่สงบของกลุ่ม Lord's Resistance Army (1987–ปัจจุบัน)
สงครามดาร์ฟูร์ (2003–2020)
ความขัดแย้งระหว่างชนร่อนเร่ในซูดาน (2009–ปัจจุบัน)
ความรุนแรงระหว่างชาติพันธุ์ในเซาท์ซูดาน (2011–ปัจจุบัน)
ความขัดแย้งในเซาท์คอร์โดฟานและบลูไนล์ (2011–2020)
สงครามในประเทศซูดาน พ.ศ. 2566 (2023–ปัจจุบัน)
รวมถึงความขัดแย้งระหว่างซูดานและเซาท์ซูดานหลังแยกออกจากกัน:
วิกฤตการณ์ Heglig (2012)
# ฟุตบอลเมเนเจอร์ 2017
ฟุตบอลเมเนเจอร์ 2017  เป็นเกมจำลองการบริหารทีมฟุตบอล พัฒนาโดยสปอตส์อินเตอร์แอ็คทีฟ และจัดจำหน่ายโดยเซก้า จำหน่ายเมื่อวันที่ 4 พฤศจิกายน ค.ศ. 2016 ในระบบปฏิบัติการไมโครซอฟท์ วินโดวส์, โอเอสเทน และลินุกซ์
# แอนน์ ซัลลิแวน
โจแอนนา แมนสฟิลด์ ซัลลิแวน เมซี (14 เมษายน ค.ศ. 1866 — 20 ตุลาคม ค.ศ. 1936) หรือที่รู้จักกันในชื่อ แอนน์ ซัลลิแวน  เป็นครูชาวอเมริกัน ที่รู้จักกันดีสำหรับการเป็นผู้สอนและสหายตลอดชีวิตของเฮเลน เคลเลอร์Herrmann, Dorothy. Helen Keller: A Life, Alfred A. Knopf, New York, 1998, p. 35; ISBN 0-679-44354-1 ตอนอายุห้าขวบ เธอมีอาการโรคริดสีดวงตา โดยติดเชื้อทางดวงตา ซึ่งดวงตาข้างซ้ายบอด และไม่มีทักษะการอ่านหรือการเขียนMcGinnity, Seymour-Ford, & Andries, 2014 ทั้งนี้ เธอได้รับการศึกษาในฐานะนักเรียนที่โรงเรียนเพอร์กินสำหรับคนตาบอด โดยสำเร็จการศึกษาแล้วได้มาเป็นครูของเคลเลอร์เมื่อเธออายุ 20 ปี
# ฮิเดโอะ โคจิมะ
ฮิเดโอะ โคจิมะ (อักษรโรมัน: Hideo Kojima; เกิด24 สิงหาคม ค.ศ. 1963 –) เป็นทั้งนักออกแบบ, ผู้กำกับ, ผู้อำนวยการผลิต และนักเขียนวิดีโอเกมชาวญี่ปุ่น

เขาได้รับการยกย่องในฐานะนักประพันธ์ภาพยนตร์ที่โดดเด่นแห่งโลกวิดีโอเกม โดยเขาได้พัฒนาความหลงใหลในภาพยนตร์แอ็กชันผจญภัยและวรรณกรรมในช่วงวัยเด็กและวัยรุ่น ใน ค.ศ. 1986 เขาได้รับการว่าจ้างจากบริษัทโคนามิ ที่เขาออกแบบและเขียนเมทัลเกียร์ (ค.ศ. 1987) สำหรับเอ็มเอสเอกซ์2 ซึ่งเป็นเกมที่วางรากฐานสำหรับเกมลอบเร้น และซีรีส์เมทัลเกียร์ ซึ่งเป็นผลงานที่รู้จักกันดีและเป็นที่ชื่นชมมากที่สุด หัวเรื่องที่อุทิศให้เขาในฐานะหนึ่งในนักออกแบบวิดีโอเกมที่ได้รับการยกย่องมากที่สุดคือเมทัลเกียร์โซลิด (ค.ศ. 1998) สำหรับเพลย์สเตชัน เขายังเป็นที่รู้จักจากการผลิตซีรีส์โซนออฟเอนเดอส์ รวมถึงเขียนและออกแบบสแนตเชอร์ (ค.ศ. 1988) และโพลิซนอตส์ (ค.ศ. 1994) ซึ่งเป็นเกมกราฟิกผจญภัยที่ได้รับการยกย่องในการนำเสนอในรูปแบบภาพยนตร์

ใน ค.ศ. 2005 โคจิมะได้ก่อตั้งโคจิมะโปรดักชันส์ ซึ่งเป็นซอฟต์แวร์เฮาส์ที่ควบคุมโดยโคนามิ และใน ค.ศ. 2011 เขาได้รับการแต่งตั้งเป็นรองประธานของโคนามิดิจิทัลเอนเตอร์เทนเมนต์ กระทั่ง ค.ศ. 2015 โคจิมะโปรดักชันส์ได้แยกตัวออกจากโคนามิ และกลายเป็นสตูดิโออิสระ เกมแรกของพวกเขาคือเดธสแตรนดิง ซึ่งเปิดตัวใน ค.ศ. 2019 โคจิมะยังมีส่วนร่วมในนิตยสารโรลลิงสโตน โดยเขียนคอลัมน์เกี่ยวกับความเหมือนและความแตกต่างระหว่างภาพยนตร์และวิดีโอเกม ส่วนในวันที่ 10 พฤศจิกายน ค.ศ. 2019 โคจิมะได้รับรางวัลบันทึกสถิติโลกกินเนสส์สองรางวัลสำหรับผู้กำกับวิดีโอเกมที่มีผู้ติดตามมากที่สุดในทวิตเตอร์และอินสตาแกรม

 ชีวิตในวัยเด็ก 
ฮิเดโอะ โคจิมะ เกิดเมื่อวันที่ 24 สิงหาคม ค.ศ. 1963 ที่เขตเซตางายะ โตเกียว ประเทศญี่ปุ่น และเป็นบุตรคนสุดท้องในจำนวนสามคน พ่อของเขาชื่อคินโง เป็นเภสัชกรที่เดินทางไปทำธุรกิจบ่อยครั้ง และตั้งชื่อโคจิมะตามชื่อที่พบบ่อยที่สุดในบรรดาแพทย์ที่เขาพบ เมื่อเขาอายุสี่ขวบ ครอบครัวของเขาย้ายไปที่โอซากะ ประเทศญี่ปุ่น เมื่ออธิบายถึงช่วงชีวิตในวัยเด็กของเขา โคจิมะกล่าวว่ามันเป็นการเปลี่ยนแปลงสภาพแวดล้อมอย่างกะทันหัน และหลังจากนั้นเขาก็ใช้เวลาส่วนใหญ่อยู่ในบ้าน, ดูโทรทัศน์ หรือทำหุ่นจำลอง ในขณะที่ครอบครัวอาศัยอยู่ในโอซากะ พ่อแม่ของเขาได้เริ่มประเพณีของครอบครัวที่ดูภาพยนตร์ด้วยกันทุกคืน และเขาไม่ได้รับอนุญาตให้เข้านอนจนกว่าภาพยนตร์ดังกล่าวจะจบลง พวกเขาชื่นชอบภาพยนตร์แนวยุโรป, ตะวันตก และสยองขวัญ รวมถึงไม่จำกัดประเภทของภาพยนตร์ที่เขาได้รับอนุญาตให้ดู

โคจิมะได้สนใจเรื่องการสร้างภาพยนตร์เมื่อเพื่อนนำกล้องซูเปอร์ 8 มาที่โรงเรียน ซึ่งพวกเขาเริ่มถ่ายทำภาพยนตร์ด้วยกัน โดยเรียกเก็บเงินจากเด็กคนอื่น ๆ 50 เยนเพื่อดูพวกมัน โคจิมะหลอกพ่อแม่ของเขาให้จัดหาเงินทุนสำหรับการเดินทางไปเกาะนอกชายฝั่งของญี่ปุ่น โดยไม่ได้บอกพวกเขาว่าเขาต้องการถ่ายทำที่นั่น โดยแทนที่จะถ่ายทำ เขากลับใช้เวลาไปกับการว่ายน้ำ และในวันสุดท้ายได้เปลี่ยนโครงเรื่องเป็นเรื่องเกี่ยวกับซอมบี โดยที่เขาไม่ได้แสดงภาพยนตร์เรื่องนี้ให้พ่อแม่เห็น
# ความขัดแย้งในเซาท์คอร์โดฟานและบลูไนล์
ความขัดแย้งในเซาท์คอร์โดฟานและบลูไนล์ หรือบางครั้งเรียกว่า สงครามกลางเมืองซูดานครั้งที่สามGlobalsecurity.org - Sudan Third Civil War 2005- ????, เป็นความขัดแย้งติดอาวุธที่ยังดำเนินอยู่ในซูดานทางใต้ในรัฐเซาท์คอร์โดฟานและบลูไนล์ระหว่างกองทัพซูดาน (SAF) และ Sudan People's Liberation Movement-North (SPLM-N) ซึ่งเป็นส่วนเหนือของ Sudan People's Liberation Movement (SPLM) ในเซาท์ซูดาน

จนถึง ตุลาคม 2014 ประมาณสองล้านคนได้รับผลกระทบจากความขัดแย้งนี้ มากกว่า 500,000 คนพลัดถิ่น และในจำนวนนี้ประมาณ 250,000 คนอพยพไปเซาท์ซูดานและเอธิโอเปีย
# เจมส์ เวียร์ (นักฟุตบอล)
เจมส์ เวียร์ (ชื่อจริง : เจมส์ ไมเคิล เวียร์ (เกิด 4 สิงหาคม 2538) เป็นอดีตนักฟุตบอลอาชีพชาวอังกฤษในตำแหน่ง มิดฟิลด์ 

 ระดับสโมสร 
 แมนเชสเตอร์ยูไนเต็ด 
เวียร์เกิดที่ เปรสตัน เริ่มต้นการเป็นนักฟุตบอลโดยได้เข้าร่วมศูนย์ฝึกและทีมเยาวชนของทีมในท้องถิ่นอย่าง เปรสตัน นอร์ท เอนด์ เมื่อปี ค.ศ. 2005 ขณะอายุเพียง 10 ปีหลังจากนั้นจึงได้ย้ายมาร่วมศูนย์ฝึกและทีมเยาวชนของทีมปีศาจแดง แมนเชสเตอร์ยูไนเต็ด ก่อนจะได้รับสัญญาเป็นนักฟุตบอลอาชีพจากทีมปีศาจแดงเมื่อปี ค.ศ. 2014 ขณะอายุได้ 19 ปีและได้ประเดิมสนามในนามทีมชุดใหญ่ในช่วงปลายฤดูกาล 2015 — 2016 ในนัดที่ทีมปีศาจแดงในยุคของ ลูวี ฟัน คาล เปิด โอลด์แทรฟฟอร์ด เอาชนะ อาร์เซนอล ไป 3 – 2 โดยเวียร์ได้ลงสนามมาเป็นตัวสำรองแทน อันเดร์ เอร์เรรา ในช่วงทดเวลาบาดเจ็บเมื่อวันที่ 28 กุมภาพันธ์ ค.ศ. 2016 ขณะอายุได้ 20 ปีแต่หลังจากนั้นเวียร์ก็ไม่ได้มีโอกาสลงสนามอีกเลยจึงตัดสินใจย้ายไปร่วมทีม ฮัลล์ซิตี้ ในช่วงวันสุดท้ายของตลาดซื้อ - ขายนักเตะรอบแรก

 ฮัลล์ซิตี 
เวียร์ได้ตัดสินใจย้ายมาร่วมทีม ฮัลล์ซิตี เมื่อวันที่ 31 สิงหาคม ค.ศ. 2016 ด้วยสัญญา 3 ปีและได้ประเดิมสนามในนามทีมชุดใหญ่ให้กับฮัลล์ซิตีในศึก อีเอฟแอลคัพ นัดที่ฮัลล์ซิตีออกไปเยือน สโตกซิตี ที่สนาม เบท 365 สเตเดียม และเอาชนะไป 2 – 1 เมื่อวันที่ 21 กันยายน ค.ศ. 2016
# แพลเน็ตโคสเตอร์
แพลเน็ตโคสเตอร์  เป็นเกมจำลองการสร้างและบริหารจัดการ พัฒนาและจัดจำหน่ายโดยฟรอนเทียร์ดีเวลล็อปเมนส์ ออกจำหน่ายวันที่ 17 พฤศจิกายน ค.ศ. 2016 เกมดังกล่าวเป็นเกมที่สืบทอดจากวิดีโอเกมชุดโรลเลอร์คอสเตอร์ไทคูน ซึ่งวิดีโอเกมชุดที่สาม พัฒนาโดยฟรอนเทียร์เช่นเดียวกัน

 รูปแบบการเล่น 
thumb|left|ภาพโปรเมตเกมซึ่งลูกค้ากำลังเล่นเครื่องเล่นไพเรตชิป
แพลเน็ตโคสเตอร์ เป็นเกมจำลองการสร้างและบริหารจัดการ โดยผู้เล่นสามารถสร้างรูปแบบสวนสนุกและรถไฟเหาะที่แตกต่างกันได้ ซึ่งผู้เล่นที่สร้างสถานที่ที่น่าสนใจสามารถเผยแพร่ผ่านเครื่องมือที่เรียกว่า "กลอบัลวิลเลจ" ในเกมมีมาสค็อตถึง 10 ตัวด้วยกัน

ก่อนที่จะเริ่มเกมผู้เล่นต้องสร้างตัวละครของตนเอง หลังจากนั้นผู้เล่นต้องเลือกโหมดเกมระหว่าง 3 โหมดคือ แซนด์บ็อกซ์, ชาเลนจ์ และแคเรียร์ ซึ่งคล้ายคลึงกับ โรลเลอร์ โคสเตอร์ ไทคูน 3ที่พัฒนาโดยฟรอนเทียร์ดีเวลลอปเมนต์ส ในโหมดแซนด์บ็อกซ์ผู้เล่นสามารถสร้างรูปแบบของสวนสนุกตัวเองบนพื้นที่ ในโหมดชาเลนจ์ผู้เล่นต้องสร้างสวนสนุกนันทนาการบนพื้นที่ว่าง (เหมือนแซนด์บ็อกซ์) แต่จะถูกจำกัดจำนวนทุน ในแคเรียร์โหมด ผู้เล่นต้องทำบางสิ่งอย่างเล็กกว่าในชาเลนจ์โหมดให้สำเร็จ เช่นการสร้างรถไฟเหาะ หรือจ้างภารโรง การเปิดตัวครั้งแรกของเกมใน อีจีเอกซ์ 2016 ผู้พัฒนาได้เผยฟีเจอร์ใหม่ในเกมที่เรียกว่า "แครชโหมด" ผู้เล่นสามารถสร้างรถไฟเหาะที่ไม่สมบูรณ์และปล่อยให้ชนกับผู้ที่เข้าสวนสนุกได้
# ไมเซโตซัว
ไมเซโตซัว  เป็นกลุ่มของราเมือก

 การจัดประเภท 
ไมเซโตซัวแบ่งออกได้เป็นกลุ่มดิกทีโอสเตเลีย ไมโซแกสเตรีย และโพรโตสเตเลีย

กลุ่มไมเซโตซัวต่างเข้ากับกลุ่มยูนิคอนตาใหญ่ อะมีโบซัว ขณะที่ราเมือกประเภทอื่นเข้ากับกลุ่มไบคอนตา (พวกฟอนติคูลาเป็นโอพิสโธคอนต์)
# เอ็สเอ็ส-โทเทินค็อพฟ์แฟร์เบ็นเดอ
เอ็สเอ็ส-โทเทินค็อพฟ์แฟร์เบ็นเดอ  หรือ เอ็สเอ็ส-ธงกะโหลก หรือย่อว่า SS-TV เป็นองค์กรย่อยของหน่วยชุทซ์ชทัฟเฟิลหรือเอ็สเอ็สที่รับผิดชอบในการบริหารค่ายกักกันของนาซีเยอรมนี โดยมี โทเทินคอฟ (หัวกะโหลก) เป็นตราสัญลักษณ์สากลของหน่วย บางครั้งสมาชิกหน่วยนี้จะสวมเครื่องหมายหัวกะโหลกไขว้บนปกเสื้อขวาเพื่อใช้ในการแยกแยะกับชุทซ์ชทัฟเฟิล (SS) หน่วยอื่นๆ

 ประวัติ 
เอ็สเอ็ส-ธงกะโหลกถูกก่อตั้งขึ้นเมื่อปี ค.ศ. 1933 เป็นหน่วยอิสระจากภายในหน่วยเอ็สเอ็สที่มีโครงสร้างและคำสั่งด้วยตัวเอง.มันได้ดำเนินการค่ายไปทั่วในประเทศเยอรมนีและต่อมานาซีได้ยึดครองทวีปยุโรป ค่ายกักกันในเยอรมนีรวมทั้งดัคเคา, แบร์เกิน-เบ็ลเซินและบูเคินวัลท์; ค่ายอื่นๆในยุโรปรวมทั้งเอาช์วิทซ์-เบียร์เคอเนาในเขตเยอรมันยึดครองโปแลนด์และ Mauthausenในออสเตรีย ด้วยจำนวนค่ายกักกันอื่นๆอีกมากมายและค่ายมรณะได้ลงมือด้วยความลับสุดยอด. ค่ายมรณะคือทำการฆ่าล้างเผ่าพันธุ์; พวกเขาได้รวมถึง Treblinka, Bełżec, และ Sobibór ถูกสร้างขึ้นมาเฉพาะสำหรับอาทตันรีนฮาร์ด (Aktion Reinhard),เช่นเดียวกับต้นแบบค่ายมรณะ Chełmno, และ Majdanek ซึ่งเป็นสถานที่ปฏิบัติงานที่สามารถทำการสังหารได้อย่างสะดวก,พร้อมกับเอาชวิทซ์.พวกเขาได้มีหน้าที่รับผิดชอบในความอำนวยความสะดวกในสิ่งที่พวกนาซีเรียกว่า มาตรการสุดท้าย (Final Solution),ซึ่งเป็นที่รู้จักตั้งแต่สงครามคือการฆ่าล้างเผ่าพันธุ์โดยนาซีหรือฮอโลคอสต์,ผู้ก่อการโดยหน่วยเอ็สเอ็สภายในโครงสร้างคำสั่งของกรมการใหญ่ความมั่นคงไรช์ ภายใต้การนำของไฮน์ริช ฮิมเลอร์ และกรมการใหญ่อำนวยการและเศรษฐกิจเอ็สเอ็ส (SS Economic and Administrative Main Office) หรือ WVHA

เมื่อการปะทุจากสงครามโลกครั้งที่สอง หนึ่งในหน่วยรบแห่งแรกของวัฟเฟิน-เอ็สเอ็ส กองพลยานเกราะโทเทินคอพฟ์ (SS Division Totenkopf) ถูกก่อตั้งขึ้นโดยบุคคลากรในหน่วยSS-TV ต่อมาไม่ช้าก็ได้มีชื่อเสียงในเรื่องความโหดเหี้ยมอำมหิต,มีส่วนร่วมในการก่ออาชญากรรมสงคราม เช่น การสังหารหมู่ที่ Le Paradis massacre ในปี 1940 ระหว่างที่ฝรั่งเศสถูกยึดครอง ทางด้านแนวรบตะวันออก ได้ทำการยิงสังหารพลเรือนชาวโปแลนด์และโซเวียตในการรุกรานสหภาพโซเวียต.เป็นงานของกองกำลังปฏิบัติการพิเศษที่เป็นที่รู้จักกันคือ ไอน์ซัทซ์กรุพเพิน,ซึ่งก่อตั้งโดย ไฮน์ริช ฮิมเลอร์และไรน์ฮาร์ท ไฮดริช
# เหตุจลาจลสโตนวอลล์
เหตุจลาจลสโตนวอลล์  หรือชื่ออื่น ๆ การก่อการกำเริบสโตนวอลล์  หรือ กบฏสโตนวอลล์  เป็นกลุ่มเหตุการณ์ประท้วงรุนแรงโดยสมาชิกของชุมชนเกย์ (บุคคลที่มีความหลากหลายทางเพศ)คำว่า"เกย์"ในเวลานั้น สื่อถึงสมาชิก LGBT ทั้งหมด เพื่อเป็นการตอบกลับการจู่โจมของตำรวจที่เริ่มต้นขึ้นในเช้าตรู่วันที่ 28 มิถุนายน 1969 ที่สโตนวอลล์อินน์ ในย่านเกรนิชวิลเลจ แมนฮัตตัน นครนิวยอร์ก เหล่าผู้คนของสโตนวอลล์, บาร์เกย์และเลสเบียนแห่งอื่นในวิลเลจ และผู้คนบนถนนในย่านได้ออกมาต่อสู้กลับเมื่อตำรวจเริ่มใช้ความรุนแรง การจลาจลนั้นได้รับการยอมรับอย่างกว้างขวางว่าเป็นหนึ่งในเหตุการณ์ที่สำคัญที่สุดที่นำไปสู่ขบวนการปลดแอกเกย์ และเป็นการต่อสู้ในยุคใหม่เพื่อสิทธิของกลุ่มบุคคลที่มีความหลากหลายทางเพศในสหรัฐ

ชาวเกย์อเมริกันในทศวรรษ 1950s และ 1960s เผชิญหน้ากับระบบกฎหมายที่ต่อต้านเกย์ กลุ่มคนรักร่วมเพศแรก ๆ ในสหรัฐเสาะหาการพิสูจน์ว่าชาวเกย์สามารถเข้าเป็นส่วนหนึ่งของสังคมได้ และสนใจในการศึกษาแบบไม่รุนแรง (non-confrontational) สำหรับประเด็นการรักร่วมเพศและการรักเพศตรงข้ามให้เหมือน ๆ กัน ในช่วงปลายทศวรรษ 1960s ได้มีการเคลื่อนไหวทางสังคม/การเมืองที่เกิดขึ้นซึ่งออกไปในทางการถกเถียง เช่น ขบวนการเรียกร้องสิทธิพลเมือง, วัฒนธรรมต้านขนบ และขบวนการต่อต้านสงครามเวียดนามของสหรัฐ อิทธิพลเหล่านี้ร่วมไปกับสภาพแวดล้อมเสรีนิยมของเกรนิชวิลเลจได้เป็นเหมือนตัวเร่งเร้าให้เกิดการจลาจลสโตนวอลล์

มีองค์กรต่าง ๆ น้อยมากที่เปิดต้อนรับชาวเกย์ในช่วงทศวรรษ 1950s และ 1960s ในจำนวนนี้มีไม่น้อยที่เป็นบาร์ ถึงแม้เจ้าของบาร์เหล่านั้นแทบจะไม่ใช่ชาวเกย์ก็ตาม ในขณะนั้น สโตนวอลล์อินน์มีเจ้าของเป็นมาเฟียชาวอเมริกัน สโตนวอลล์อินน์เป็นสถานที่ที่เป็นที่นิยมในหมู่ผู้คนที่ยากจนและชายของที่สุดของชุมชนเกย์: บุตช์เลสเบียน, ชายหนุ่มออกสาว, แดรกควีน, โสเภณีชาย, บุคคลข้ามเพศ และ เยาวชนไร้บ้าน บาร์เกย์ต่าง ๆ ต้องเผชิญกับบุกของตำรวจ (Police raids) เป็นกิจวัตรในทศวรรษ 1960s แต่เจ้าหน้าที่เสียการควบคุมอย่างรวดเร็วในสถานการณ์ที่สโตนวอลล์อินน์ ความตึงเครียดระหว่างตำรวจนครนิวยอร์กกับผู้อยู่อาศัยชาวเกย์ในเกรนิชวิลเลจได้แตกออกและนำไปสู่การประท้วงอีกในเย็นวันถัดมา และอีกครั้งในหลายคืนถัดมา ในอาทิตย์ถัด ๆ มา ชาววิลเลจได้จัดกลุ่มกันอย่างรวดเร็วขึ้นเป็นกลุ่มนักกิจกรรมเพื่อมุ่งเน้นไปยังการสร้างสถานที่สำหรับชาวเกย์และเลสเบียนได้สามารถเปิดเผยเกี่ยวกับเพศวิถีของตนโดยไม่ต้องกลัวว่าจะถูกจับ

หลังเหตุจลาจล ชาวเกย์และเลสเบียนในนิวยอร์กซิตีได้เผชิญกับอุปสรรคทางเพศ เชื้อชาติ ชนชั้น และช่วงอายุ ในการรวมกลุ่มกันเป็นชุมชนที่เหนียวแน่น ภายในระยะเวลาหกเดือน องค์กรนักิจกรรมเกย์สองแห่งได้ก่อตั้งขึ้นในนิวยอร์กโดยมีมุ่งยุทธวิธีที่รุนแรง (confrontational tactics) และมีหนังสือพิมพ์สามเจ้าที่ตั้งขึ้นเพื่อสนับสนุนและเผยแพร่สิทธิของชาวเกย์และเลสเบียน หนึ่งปีหลังเหตุจลาจล ได้มีการจัดไพรด์พาเรดครั้งแรกขึ้นในวันที่ 28 มิถุนายน 1970 เพื่อระลึกถึงเหตุการณ์ ในนิวยอร์กซิตี, ลอสแอนเจลิส และซานฟรานซิสโก ในปี 2016 ได้มีการตั้งอนุสรณ์สถานแห่งชาติสโตนวอลล์ขึ้นที่บริเวณเกิดเหตุจลาจล 

เมื่อวันที่ 6 มิถุนายน 2019 อธิบดีกรมตำรวจนิวยอร์กซิตี เจมส์ พี. โอนีลล์ ได้แถลงรายงานขอโทษอย่างเป็นทางการในนามของกรมตำรวจนิวยอร์กสำหรับการกระทำของเจ้าหน้าที่ในเหตุจลาจลสโตนวอลล์เมื่อปี 1969

 หมายเหตุ
# ยศทหารพม่า
กองทัพพม่า
 ชั้นสัญญาบัตร 
<noinclude>
 NATO Code OF-10 OF-9 OF-8 OF-7 OF-6 OF-5 OF-4 OF-3 OF-2 OF-1 OF(D)
|-<noinclude> คำแปล พลเอกอาวุโส พลเอกรองอาวุโส พลเอก  พลโท  พลตรี  พลจัตวา  พันเอก  พันโท  พันตรี  ร้อยเอก  ร้อยโท  ร้อยตรี  นร.นายร้อย  ภาษาพม่า              ALA-LC                กองทัพพม่า 50px 50px 50px 50px 50px 50px 50px 50px 50px 50px 50px 50px 50px  ภาษาอังกฤษ(กองทัพบก,กองทัพอากาศ) Senior general Vice senior general General Lieutenant general Major general Brigadier general Colonel Lieutenant colonel Major Captain Lieutenant Second lieutenant Officer cadet ภาษาอังกฤษ(กองทัพเรือ) Senior general Vice-senior general Admiral Vice admiral Rear admiral Commodore Captain Commander Lieutenant commander Lieutenant Lieutenant (junior grade) Sub-lieutenant Officer cadet   50px 50px 50px 50px 50px 50px 50px 50px 50px 50px 50px 50px 50px 50px 50px 50px 50px 50px 50px  50px 50px 50px 50px 50px 50px  80px 80px 80px 80px 80px    50px 50px 50px|General 50px 50px 50px 50px 50px 50px 50px 50px 50px 50px   50px 50px 50px|General 50px 50px 50px 50px 50px 50px 50px 50px 50px 50px   50px 50px 50px|General 50px 50px 50px 50px 50px 50px 50px 50px 50px 50px

 ชั้นประทวน 

กองกำลังตำรวจ
 ชั้นสัญญาบัตร 

 ชั้นประทวน
# ไบลาทีเรีย
ไบลาทีเรีย  คือ สัตว์ที่มีสมมาตรด้านข้าง กล่าวคือมีด้านหน้า หลัง บน ล่าง ซ้ายและขวา ในทางตรงกันข้าม สัตว์ที่มีสมมาตรรัศมี เช่น แมงกะพรุน มีด้านบนและด้านล่าง แต่ไม่มีด้านหน้าและหลังที่แน่ชัด

ไบลาทีเรียเป็นกลุ่มใหญ่ของสัตว์ ประกอบด้วยไฟลัมส่วนใหญ่ที่ไม่ใช่ฟองน้ำ ไนดาเรีย พลาโคซัว และทีโนฟอรา ตัวอ่อนของไบลาทีเรียมีไทรโพลบลาสตี คือ มีเนื้อเยื่อคัพภะสามชั้น ได้แก่ เอนโดเดิร์ม เมโซเดิร์ม และเอ็กโทเดิร์ม สิ่งมีชีวิตเกือบทุกตัวที่มีสมมาตรไบลาทีเรีย ยกเว้นอิคีเนอเดอร์เมอเทอ เมื่อเข้าสู่ช่วงวัยโตเต็มที่จะมีลักษณะที่ใกล้เคียงสมมาตรรัศมี แต่เมื่อยังเป็นตัวอ่อนจะมีสมมาตรด้านข้าง

สัตว์สมมาตรด้านข้างยกเว้นบางไฟลัม (เช่น หนอนตัวแบน) มีทางเดินอาหารที่สมบูรณ์ และมีปากกับทวารหนักแยกออกจากกัน สัตว์ไบลาทีเรียบางตัวไม่มีช่องว่างระหว่างลำตัว

 อนุกรมวิธาน 
ไบลาทีเรียประกอบไปด้วยสองไฟลัมหลัก คือ ดิวเทอโรสโทเมีย ประกอบไปด้วย อิคีเนอเดอร์เมอเทอ เฮมิคอร์ดาตา สัตว์มีแกนสันหลัง และโพรโตสโทเมีย ประกอบด้วยที่เหลือส่วนใหญ่ เช่น สัตว์ขาปล้อง สัตว์พวกหนอนปล้อง มอลลัสกา หนอนตัวแบน
# อาเบียงกา เที่ยวบินที่ 203
อาเบียงกา เที่ยวบินที่ 203 เป็นเที่ยวบินภายในประเทศโคลอมเบีย ออกเดินทางจากท่าอากาศยานนานาชาติเอลโดราโดในกรุงโบโกตา ไปยังท่าอากาศยานนานาชาติอัลฟอนโซ โบนิยา อารากอนในเมืองกาลิ เมื่อวันที่ 27 พฤศจิกายน ค.ศ. 1989 เครื่องบินลำที่เกิดเหตุเป็นเครื่องบินโบอิง 727-21 ทะเบียน HK-1803 ซื้อมาจากสายการบินแพนอเมริกันเวิลด์แอร์เวส์ ออกเดินทางเมื่อเวลา 7 นาฬิกา 13 นาที บินอยู่นาน 5 นาที ด้วยความเร็ว 794 กิโลเมตร/ชั่วโมง (493 ไมล์/ชั่วโมง) ก่อนจะระเบิดเหนือเขตเทศบาลโซอาชาhttps://www.youtube.com/watch?v=byTR6eyCjf8 Documentary on the Attack ทำให้ผู้โดยสารบนเครื่องทั้งหมด 101 คน และ 3 คนบนพื้นดินเสียชีวิต เหตุการณ์นี้เป็นหนึ่งในเหตุรุนแรงในความขัดแย้งโคลอมเบีย

จากการสืบสวนพบว่าระเบิดถูกวางใกล้กับถังเชื้อเพลิงโดยผู้ชายสวมสูทที่ซ่อนระเบิดไว้ในกระเป๋าถือ ภายหลังมีการเปิดเผยว่าปาโบล เอสโกบาร์ ผู้นำกลุ่มค้ายาเมเดยินเป็นผู้วางแผนการระเบิดเพื่อหวังสังหารเซซาร์ กาบิเรีย ตรูฮิโย ผู้สมัครประธานาธิบดีโคลอมเบียในการเลือกตั้งปี ค.ศ. 1990 แต่กาบิเรียไม่ได้อยู่บนเครื่องและต่อมาดำรงตำแหน่งประธานาธิบดีโคลอมเบียBowden, pg. 81. จากเหตุการณ์ทำให้มีชาวอเมริกันเสียชีวิต 2 คน ทำให้รัฐบาลสหรัฐเริ่มปฏิบัติการไล่ล่าเอสโกบาร์ ต่อมาดันเดนี มุญโญซ โมสเกรา หัวหน้านักฆ่าของกลุ่มค้ายาเมเดยิน ผู้ก่อเหตุถูกจับกุมและถูกศาสสหรัฐตัดสินจำคุกตลอดชีวิต

ในปี ค.ศ. 2016 หนังสือพิมพ์ เอลเอสเปกตาดอร์ ของโคลอมเบียตีพิมพ์รายงานเหตุการณ์นี้ โดยแย้งว่าการระเบิดเกิดจากตัวปั๊มเชื้อเพลิงที่มีปัญหามาก่อนหน้านี้

ดูเพิ่ม
 แอร์อินเดีย เที่ยวบิน 182
 แพนแอม เที่ยวบินที่ 103
 โคกาลืยมาเวีย เที่ยวบินที่ 9268
# แรมโบ้ (แก้ความกำกวม)
แรมโบ้ สามารถหมายถึง
 แรมโบ้ ตัวละครที่รับบทโดย ซิลเวสเตอร์ สตอลโลน
 แรมโบ้ (รีบอร์น) ตัวละครในเรื่อง ครูพิเศษจอมป่วน รีบอร์น
 ภาพยนตร์ชุด แรมโบ้ ซึ่งมี 4 เรื่อง คือ
 แรมโบ้ นักรบเดนตาย ภาพยนตร์ภาคแรก ในปี ค.ศ. 1982
 แรมโบ้ นักรบเดนตาย 2 ภาพยนตร์ภาคสอง ในปี ค.ศ. 1985
 แรมโบ้ 3 ภาพยนตร์ภาคสาม ในปี ค.ศ. 1988
 แรมโบ้ 4 นักรบพันธุ์เดือด ภาพยนตร์ภาคสี่ ในปี ค.ศ. 2008

 เสกสกล อัตถาวงศ์ (แรมโบ้ อีสาน)
# การก่อความไม่สงบของกลุ่มโบโกฮะรอม
การก่อความไม่สงบของกลุ่มโบโกฮะรอม เริ่มขึ้นในปี 2009 เมื่อกลุ่มญิฮาดโบโกฮะรอม เริ่มก่อกบฏติดอาวุธต่อต้านรัฐบาลไนจีเรีย

thumb|left|พื้นที่มากที่สุดที่โบโกฮะรอมยึดครองได้, เมื่อมกราคม 2015, แสดงในสีเทาเข้ม
# ความไม่สงบในแคว้นแคบาร์ปัคตูนควา
ความไม่สงบในแคว้นแคบาร์ปัคตูนควา หรือ สงครามในปากีสถานตะวันตกเฉียงเหนือ เป็นความขัดแย้งติดอาวุธระหว่างสาธารณรัฐอิสลามปากีสถานและกลุ่มต่าง ๆ ได้แก่ตอลิบาน, อัลกออิดะฮ์ และรัฐอิสลามอิรักและเลแวนต์Varun Vira and Anthony Cordesman "Pakistan: Violence versus Stability: A Net Assessment." Center for Strategic and International Studies, 25 July 2011.
# สงครามกลางเมืองซูดานใต้
สงครามกลางเมืองซูดานใต้  เป็นสงครามกลางเมืองในซูดานใต้ระหว่างกองทัพของรัฐบาลและฝ่ายต่อต้าน ในเดือนธันวาคม ค.ศ. 2013 ประธานาธิบดีกีร์กล่าวหา Riek Machar อดีตรองประธานาธิบดีกับผู้อื่นอีก 10 คนว่าพยายามก่อรัฐประหาร Machar ปฏิเสธข้อกล่าวหาและหลบหนีไปนำ SPLM – ฝ่ายต่อต้าน (SPLM-IO) ทำให้เกิดการต่อสู้ระหว่าง Sudan People's Liberation Movement (SPLM) กับ SPLM-IO ซึ่งภายหลังลุกลามเป็นสงครามกลางเมือง ทหารยูกันดาสู้รบร่วมกับกำลังรัฐบาลซูดานใต้ต่อกบฏ สหประชาชาตินำผู้รักษาสันติภาพเข้าในประเทศตามภารกิจสหประชาชาติในซูดานใต้ (UNMISS)

คาดว่ามีผู้เสียชีวิตจากสงครามประมาณ 400,000 คน ณ เมษายน ค.ศ. 2018 ซึ่งรวมความโหดร้ายที่สำคัญอย่างการสังหารหมู่ที่ Bentiu ใน ค.ศ. 2014 ถึงแม้ว่าทั้งสองฝ่ายมีผู้สนับสนุนการแบ่งแยกทางชาติพันธุ์ในประเทศ แต่การต่อสู้ที่ตามมาก็มีนัยยะทางชาติพันธุ์ กลุ่มชาติพันธ์ Dinka ของกีร์ถูกกล่าวหาว่าโจมตีกลุ่มชาติพันธุ์อื่นและกลุ่มชาติพันธ์ุ Nuer ของ Machar ก็ถูกกล่าวหาว่าโจมตีกลุ่มชาติพันธุ์ Dinka มีประชากรพลัดถิ่นมากกว่า 4 ล้านคน ในจำนวนนี้มีประมาณ 1.8 ล้านคนที่พลัดถิ่นในประเทศ และประมาณ 2.5 ล้านที่หนีไปประเทศเพื่อนบ้าน โดเฉพาะประเทศยูกันดาและซูดาน การต่อสู่ที่ใจกลางพื้นที่การเกษตรทางตอนใต้ของประเทศทำให้มีประชากรอดอยากสู่ถึง 6 ล้านคน ทำให้ในบางพื้นที่เกิดทุกภิกขภัยขึ้น เศรษฐกิจของประเทศก็ได้รับผลกระทบ โดยรายงานจาก IMF ในเดือนตุลาคม ค.ศ. 2017 ระบุว่ารายได้จริงถูกลดครึ่งหนึ่งมาตั้งแต่ ค.ศ. 2013 และอัตราเงินเฟ้อมีมากกว่า 300% ต่อปี